Broj: 711-I-1597-P-157/23-04-23

Zagreb, 1. kolovoza 2023.

**Povjerenstvo za odlučivanje o sukobu interesa** (u daljnjem tekstu: Povjerenstvo), na temelju članka 32. stavka 1. podstavka 9. Zakona o sprječavanju sukoba interesa („Narodne novine“ broj 143/21., u daljnjem tekstu: ZSSI) i članka 46. stavka 5. Zakona o općem upravnom postupku („Narodne novine“, br. 47/09. i 110/21., u daljnjem tekstu: ZUP), **u predmetu** **obveznice Ranke Milojković, zamjenice općinskog načelnika Općine Dragalić do 6. svibnja 2022.,** dana 1. kolovoza 2023. donijelo je

**R J E Š E NJ E**

**Obustavlja se postupak protiv obveznice Ranke Milojković, zamjenice općinskog načelnika Općine Dragalić do 6. svibnja 2022., u predmetu pod brojem Pp-157/23, otvorenim povodom vlastitih saznanja dana 20. lipnja 2023., s obzirom da je navedena obveznica preminula 6. svibnja 2022.**

Obrazloženje

Povjerenstvo je povodom vlastitih saznanja dana 20. lipnja 2023. otvorilo predmet protiv obveznice Ranke Milojković, zamjenice općinskog načelnika Općine Dragalić do 6. svibnja 2022., koji se vodi pod brojem Pp-157/23.

Povjerenstvo je 3. srpnja 2023. odlučilo da u istom predmetu postoje pretpostavke za pokretanje postupka te je spomenutoj obveznici o navedenom uputilo osobnom dostavom obavijest Broj: 711-I-1375-Pp-157/23-03-23 od 3. srpnja 2023., a koja pošiljka je vraćena Povjerenstvu uz naznaku da je obveznica umrla.

Uvidom u digitalne podatke matice umrlih za matično područje Osijek utvrđeno je da je obveznica Ranka Milojković preminula 6. svibnja 2022.

U pitanjima postupka pred Povjerenstvom koja nisu propisana odredbama ZSSI-a primjenjuju se odredbe ZUP-a te je Povjerenstvo, slijedom utvrđenja da je obveznica Ranka Milojković preminula prije otvaranja predmeta broj Pp-157/23 i utvrđenja postojanja pretpostavki za pokretanja postupka u istom predmetu, a temeljem članka 46. stavka 5. ZUP-a, utvrdilo da ne postoje pravne pretpostavke za vođenje postupka te je donijelo odluku kao u izreci.

PREDSJEDNICA POVJERENSTVA

Aleksandra Jozić-Ileković, dipl. iur.

Dostaviti:

1. Na znanje - nasljedniku obveznice, osobno
2. Objava na internetskoj stranici Povjerenstva
3. Pismohrana